WORK วิ่งแรง 18% หลังกำไรไตรมาส 1 โตเท่าตัว ทะลุ 117 ล้าน!
ราคาหุ้น WORK ปรับตัวขึ้นเกือบ 18% หลังประกาศงบฯไตรมาสแรก มีกำไร 117 ลบ. เติบโตเท่าตัวเมื่อเทียบกับปีก่อนมีกำไร 46.30 ลบ.
ราคาหุ้น WORK ปรับตัวขึ้นเกือบ 18% หลังประกาศงบฯไตรมาสแรก มีกำไร 117 ลบ. เติบโตเท่าตัวเมื่อเทียบกับปีก่อนมีกำไร 46.30 ลบ.
13 พ.ค. 2564

ผู้สื่อข่าวรายงานว่า ราคาหุ้นบริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK วันที่ 13 พ.ค.2564 ณ เวลา 11.50 น. อยู่ที่ระดับ 22.50 บาท ปรับตัวขึ้น 3.40 บาท หรือ 17.80% สูงสุดที่ระดับ 22.70 บาท ต่ำสุดที่ระดับ 20 บาท ด้วยมูลค่าการซื้อขาย 424.01 ล้านบาท

ทั้งนี้ราคาหุ้นปรับตัวขึ้นอย่างมีนัยสำคัญหลังจากรายงานผลการดำเนินงานไตรมาส 1 สิ้นสุดวันที่ 31 มีนาคม 2564 มีกำไรสุทธิ 117.84 ล้านบาท ปรับตัวขึ้น 154.52% จากช่วงเดียวกันเมื่อปีก่อนมีกำไรสุทธิ 46.30 ล้านบาท
โดยในไตรมาส 1/2564 บริษัทมีต้นทุนผลิตทั้งสิ้น 306.11 ล้านบาท ลดลง 40.2 ล้านบาทหรือลดลงสิบเป็นร้อยละ 12 จากช่วงเดียวกันของปี 2563 มีต้นทุนผลิตอยู่ที่ 348.14 ล้านบาท โดยมีสาเหตุหลักมาจากการลดลงของต้นทุนจาก ธุรกิจรายการโทรทัศน์ เนื่องจากในไตรมาส1/2564 บริษัทมีการบริหารจัดการต้นทุนผลิตได้อย่างมีประสิทธิภาพและการลดลงของต้นทุนรับจ้างจัดงานเนื่องจากสถานการณ์โควิด ทำให้ไม่สามารถจัดงานให้เป็นไปตามแผนได้
ขณะเดียวกันในไตรมาส1/2564 บริษัทมีค่าใช้จ่ายในการขายและบริการ 152.81 ล้านบาท ลดลง 45.55 ล้านบาท จากช่วงเดียวกันของปีสอง2563  ซึ่งมีค่าใช้จ่ายในการขายและบริการเท่ากับ 198.36 ล้านบาท โดยการลดลงดังกล่าวมีสาเหตุหลักมาจากการลดลงของค่าดำเนินการขายสินค้า และการลดลงของค่าใช้จ่ายพนักงานและค่าใช้จ่ายสำนักงานตามนโยบายลดค่าใช้จ่ายของบริษัทเพื่อลดผลกระทบจากสถานการณ์โควิด